לזלי מנוויל

לזלי מנוויל, OBE (באנגלית: Lesley Manville; נולדה ב-12 במרץ 1956) היא שחקנית קולנוע, טלוויזיה ותיאטרון אנגלייה. לעיתים קרובות שיתפה פעולה עם הבמאי מייק לי. על הופעתה בסרט "הכל או לא כלום" מ-2002 ובסרט "עוד שנה" מ-2010 זכתה מנוויל בפרס חוג מבקרי התיאטרון של לונדון לשחקנית השנה. היא גם זכתה בפרס "National Board of Review" לשחקנית הטובה ביותר על הסרט "עוד שנה" והייתה מועמדת לפרס באפט"א לשחקנית המשנה הטובה ביותר.

למנוויל הופעות רבות בתיאטרון בהן במחזה "כטוב בעיניכם" (הלהקה השייקספירית המלכותית, 1985), "יחסים מסוכנים" (הלהקה השייקספירית המלכותית, 1986), "חומריו האפלים" (התיאטרון המלכותי הלאומי, 2005), "האלכימאי" (התיאטרון הלאומי, 2006), "הכל אודות אמא" (אולד ויק, 2007) ו-"שש דרגות לקרבה" (אולד ויק, 2010). ב-2012 הייתה מנוויל מועמדת לפרס אוליבייה על תפקידה במחזה "Grief" מאת מייק לי (התיאטרון הלאומי, 2011). ב-2014 זכתה בפרס אוליבייה לשחקנית הטובה ביותר על תפקידה בהפקה מחודשת של המחזה "רוחות" (תיאטרון אלמיידה, 2013).

ביוגרפיה
מנוויל נולדה בברייטון שבסאסקס. אמה הייתה רקדנית בלט ואביה היה נהג מונית. היא גדלה ביישוב קרוב לעיר הוב, במשפחה בת שלוש בנות. מגיל שמונה למדה לשיר כזמרת סופרן. היא התחילה לשחק בגיל העשרה, והופיעה בסדרות טלוויזיה כמו "King Cinder". בגיל 15 התקבלה לבית ספר למשחק "Italia Conti Academy of Theatre Arts".

לאחר שדחתה הצעה של הכוריאוגרפית ארלן פיליפס  להצטרף ללהקת המחול "Hot Gossip", התחילה מנוויל ללמוד אלתור אצל ג'וליה קרי, מורה בבית הספר "איטליה קונטי". הופעת הבכורה שלה בתיאטרון הייתה ב-1972 בווסט אנד במחזמר "I and Albert" בבימויו של ג'ון שלזינגר. היא השתתפה באופרת הסבון "Emmerdale Farm" של ITV בשנים 1974–1976.

מנוויל בנתה את הקריירה שלה כשחקנית תיאטרון ייחודית. משנת 1978 הופיעה במחזות בתיאטרון ורהאוס של הלהקה השייקספירית המלכותית ובתיאטרון רויאל קורט. ב-1979 פגשה את מייק לי שחיפש שחקנים של ה-RSC שיכולים לאלתר. בשנות ה-80 של המאה ה-20 שיחקה בתיאטרון רויאל קורט במחזה "ריטה, סו ובוב גם" מאת אנדראה דאנבר (1981), "נשים בצמרת" מאת קריל צ'רצ'יל (1982) ו-"Serious Money" (ב-1987). ב-1983 היא גם כיכבה במחזה "נשים בצמרת" בהפקה באוף ברודוויי. עם הלהקה השייקספירית המלכותית כיכבה ב"כטוב בעיניכם" (1985) ובמחזה "יחסים מסוכנים" (1985–1986). הופעת הבכורה שלה בקולנוע הייתה בסרט "לרקוד עם זר" שביים מייק ניואל. היא המשיכה לשחק בסרטי הקולנוע "סמי ורוזי עושים את זה" (1987) בבימויו של סטיבן פרירס וב-"High Season". ב-1989 חזרה להופיע על במת התיאטרון במחזה "גן הדובדבנים" שביים סם מנדס בתיאטרון אולדוויץ', וב-1990 שיחקה במחזה "שלוש אחיות" ברויאל קורט.

ב-1994 כיכבה מנוויל בעונה הראשונה של הסיטקום "Ain't Misbehavin". היא הייתה מועמדת לפרס "Royal Television Society" לשחקנית הטובה ביותר על תפקידה במיני-סדרה "Other People's Children" בשנת 2000, ועל תפקידה בסרט הטלוויזיה "Bodily Harm" ב-2002. בין תפקידיה הרבים בטלוויזיה הופיעה בסדרת הדרמה "Holding On" (מ-1997), הסדרה "Real Women" (ב-1998 ו-1999), "משפחת קזאלט" (2001), המיני-סדרה "צפון ודרום" (2004) ו"קרנפורד" (2007). ב-2006 שיחקה בסרט טלוויזיה " Cards on the Table" בסדרה "פוארו" על פי ספריה של אגאתה כריסטי.

ב-2005 החלה מנוויל להופיע בהפקות של התיאטרון המלכותי הלאומי בהן "חומריו האפלים" (2005), "האלכימאי" (2006) ו-"Her Naked Skin" (ב-2008). בתיאטרון האולד ויק שיחקה בהפקות של "הכל אודות אמא" (2007) ו"שש דרגות של הפרדה" (2010). בשנת 2009 גילמה את דמותה של מרגרט תאצ'ר בדרמה "המלכה" של ערוץ 4.

במהלך הקריירה שלה הרבתה מנוויל להופיע בסרטיו של מייק לי. היא שיחקה בסרטים "ציפיות גדולות" (1988), "סודות ושקרים" (1996), "טופסי טורווי" (1999), "וירה דרייק" (2004) ו"מר טרנר" (2014). הופעתה הבולטת ביותר הייתה בסרט "הכל או כלום" ב-2002 ובסרט "עוד שנה" ב-2010. על שני סרטים אלה זכתה בפרס חוג מבקרי הקולנוע של לונדון לשחקנית הבריטית של השנה. על הסרט "עוד שנה" זכתה גם בפרס "National Board of Review" לשחקנית הטובה ביותר, והייתה מועמדת לפרס הקולנוע הבריטי העצמאי לשחקנית המשנה הטובה ביותר, לפרס האקדמיה האירופית לקולנוע לשחקנית הטובה ביותר, וכן לפרס מבקרי הקולנוע של שיקגו לשחקנית הטובה ביותר. היא זכתה גם בפרס איגוד מבקרי הקולנוע של סן דייגו. ב-2011 הייתה מועמדת לפרס באפט"א לשחקנית המשנה הטובה ביותר. ב-7 בפברואר 2011 העניקו לה ג'קלין סמית' ושריל לאד, שחקניות הסדרה "המלאכיות של צ'ארלי", את פרס השחקנית הטובה ביותר של "Movies for Grownups".

ב-2011 כיכבה מנוויל במחזה "Grief" מאת מייק לי, והייתה מועמדת לפרס אוליבייה לשחקנית הטובה ביותר על תפקידה. ב-2013 שיחקה בתפקיד הלן אלווינג במחזה "רוחות" מאת הנריק איבסן. ב-2014 זכתה בפרס אוליבייה לשחקנית הטובה ביותר וכן זכתה בפרס חוג מבקרי התיאטרון לשחקנית הטובה ביותר. סרטי קולנוע נוספים בהם השתתפה הם "רומיאו ויוליה" (2013) ו"מליפיסנט".
ב-2015 הוענק לה תואר קצינה במסדר האימפריה הבריטית (OBE). עוד ב-2015 שיחקה לצדו של סטלאן סקארסגארד במיני-סדרת הפשע "ריבר" של רשת BBC One, בתפקיד הבלשית כריסטי ריד.

מאז 2017 מגלמת תפקיד ראשי של לידיה קוויגלי, בעלת בית בושת באנגליה במאה ה-18, בסדרה "פרוצות".

חיים אישיים
בעלה הראשון של מנוויל היה גארי אולדמן אותו פגשה בעבודתה בתיאטרון רויאל קורט. ב-1989 עזב אותה אולדמן, שלושה חודשים אחרי הולדת בנם אלפי. בין השנים 2000 ו-2004 הייתה נשואה לשחקן ג'ו דיקסון. נכון ל-2007 מנוויל התגוררה באיסט גרינסטד שבמערב סאסקס יחד עם בנה.

פילמוגרפיה חלקית
קולנוע
 שנה שם שם באנגלית תפקיד הערות 1985 לרקוד עם זר Dance with a Stranger מריאן 1987 סמי ורוזי עושים את זה Sammy and Rosie Get Laid מרג'י 1987 High Season קרול 1988 ציפיות גדולות High Hopes לטישה בות'-בריין 1989 הפירמה The Firm סו ביזל 1996 סודות ושקרים Secrets & Lies 1999 מילק Milk פיונה 1999 טופסי טרווי Topsy-Turvy לוסי גילברט 2002 הכל או כלום All or Nothing פני 2004 וירה דרייק Vera Drake גברת ולס 2005 The Great Ecstasy of Robert Carmichael שרה קרמייקל 2007 Richard Is My Boyfriend אמא 2007 Sparkle ג'יל 2010 עוד שנה Another Year מרירחם Womb ג'ודית 2012ספייק איילנד Spike Island מרגרט 2013 רומיאו ויוליה Romeo and Juliet האומנת A Five Star Life קייט שרמן 2014 מליפיסנט Maleficent מר טרנר Mr. Turner מרי סומרוויל 2015 Molly Moon and the Incredible Book of Hypnotism מיס אדרסטון 2016 Rupture ד"ר ניימן 2017 המפסטד שלי Hampstead פיונה 2018 חוטים נסתרים Phantom Thread סיריל וודקוק 2019 מליפיסנט: אדונית הרשע Maleficent: Mistress of Evil פליטל אהבה פשוטה Ordinary Love ג'ואן 2020 לא ממושמעות Misbehaviour דולורס הופ תן לו ללכת Let Him Go בלאנצ' וויבוי 2022גברת האריס נוסעת לפריז Mrs. Harris Goes to Paris איידה האריס2024Back to Blackסינתיה ויינהאוסקוויר Queerד"ר קוטר Cold Storage The Critic אנאבל לאנד

טלוויזיה
 שנה שם שם באנגלית תפקיד הערות 1974 Village Hall מרי בפרק "Dancing in the Dark" 1974 Softly Softly: Task Force ג'נט בפרק "Pop Goes the Weasel" 1974–1976 Emmerdale Farm רוזמרי קנדל 1975 Barlow at Large כריסטין וסט בפרק "Protection" 1976 The Emigrants ג'ניס פרקר 3 פרקים 1977 A Bunch of Fives הלן וייט 2 פרקים 1977 Leap in the Dark ג'ולי בפרק "The Fetch" 1977 King Cinder ניקי 1978 Wings פרנסואז בפרק "Dawn Attack" 1980 The Gentle Touch שירלי דייוויס 2 פרקים 1980 BBC2 Playhouse מנדי בפרק "Grown-Ups" 1982 Objects of Affection ליז בפרק "Our Winnie" 1982 קורוניישן סטריט Coronation Street ג'יל מייסון 2 פרקים 1984 Play for Today ויוויאן בפרק "Dog Ends" 1985 בולמן Bullman קארן טאיט בפרק "The Name of the Game" 1991 Performance מריין בפרק "Top Girls" 1992 Soldier Soldier רייצ'ל פורטון / רייצ'ל אליוט 5 פרקים 1993 The Mushroom Picker מרגו 3 פרקים 1993 A Statement of Affairs קרול פרק אחד 1993 Goggle-Eyes רוזלינד קילין 4 פרקים 1993 Crime Story גייל בפרק "When the Lies Run Out: The Ian Spiro Story" 1994 Ain't Misbehavin' מליסה קוויגלי 6 פרקים 1994 Little Napoleons ג'ודית סילבר 4 פרקים 1994 A Skirt Through History בסי פארקס בפרק "A Lady's Portion" 1995 Tears Before Bedtime ביטי פרימן 4 פרקים 1996 The Bite אלי שאנון 2 פרקים 1996 Kavanagh QC לוסי קרטרייט בפרק "The Commitment" 1997 Holding On הילרי 7 פרקים 1997 Painted Lady סוזי פיל 1998 Real Women קארן 3 פרקים 1998 עדות אילמת Silent Witness סוזי פרנקלין בפרק "Fallen Idol" 1999 Toy Boys גברת אלן 1999 Real Women II קארן טרנר 4 פרקים 2000ילדים של אחרים Other People's Children נדין 2 פרקים 2000 Black Cab איבון בפרק "Lost & Found" 2000 דייוויד קופרפילד David Copperfield גברת מיקובר 2001 משפחת קאזלט  The Cazalets וילי קאזלט 6 פרקים 2002 Bodily Harm מנדי גרינפילד מועמדות לפרס "Royal Television Society" 2002 Plain Jane דורה ברוס 2003 Promoted to Glory קפטן אנני סאליבן 2004 רוז ומלוני Rose and Maloney פרופ' דיאן מרקיז פרק אחד 2004 צפון ודרום North & South מריה הייל 4 פרקים 2005 פוארו Poirot: Cards on the Table גברת לורימר 2006 Perfect Parents האחות אנטוניה 2007 קרנפורד Cranford גברת רוז 2009–2011 חוק וסדר: בריטניה Law & Order: UK פיליס גלדסטון 3 פרקים 2009 המלכה The Queen מרגרט תאצ'ר בפרק "The Rivals" 2011 רציחות במידסומר Midsomer Murders פיבי ארצ'בולד בפרק "Fit for Murder"2012 אפר Ashes קאט 2013 הרפתקה בחלל ובזמן An Adventure in Space and Time הת'ר הארטנל 2013מיידיי Mayday גייל ספייסר 5 פרקים 2014 פלמינג: האיש שרצה להיות בונד Fleming: The Man Who Would Be Bond אוולין פלמינג מיני-סדרה 2015 ריבר River פקד בילוש כריסי ריד 2017–2019 פרוצות Harlots לידיה קוויגלי סדרת טלוויזיה (24 פרקים) 2018–2020 נעלמת Save Me ג'ניפר צ'ארלס סדרת טלוויזיה 2019–הווה עולם בלהבות World on Fire רובינה צ'ייס תפקיד ראשי (2 עונות); 13 פרקים 2021 I Am... מריה פרק: "I Am Maria" 2022 רצח לפי הספר Magpie Murders סוזן ריילנד תפקיד ראשי; 6 פרקיםיחסים מסוכנים Dangerous Liaisons ז'נביב 2 פרקים2022–2024 Sherwood ג'ולי ג'קסון 11 פרקים 2023 - הווה סיטדל Citadel דליה ארצ'ר תפקיד ראשי; 6 פרקים2024 גרוטסק (אנ') Grotesquerie  האחות רד תפקיד ראשי; 10 פרקים Moonflower Murders סוזן ריילנד תפקיד ראשי; 6 פרקים כתב ויתור  Disclaimer ננסי ברידג'סטוק מיני-סדרה 2025 מפלצת: סיפורו של אד גיין Monster: The Ed Gein Story ברניס וורדן

תיאטרון
 שנה שם תפקיד תיאטרון הערות 1978 Savage Amusement אלי RSC - Warehouse 1978 The Sons of Light האחות קרוי RSC - Warehouse 1980 Fear of the Dark ג'ן הלהקה השייקספירית המלכותית 1981 Chorus Girls תיאטרון רויאל, סטרטפורד 1978  סטודנטית שנייה RSC - Warehouse 1981 Borderline רויאל קורט מאת מקס סטפורד קלארק 1981 ריטה, סו ובוב גם סו רויאל קורט מאת אנדראה דאנבר 1982 נשים בצמרת גריזלדה הסבלנית רויאל קורט מאת קריל צ'רצ'יל 1983 Falkland Sound רויאל קורט 1984 The Pope's Wedding פאט רויאל קורט 1984 הצילו ליז רויאל קורט 1985 Philistines פוליה הלהקה השייקספירית המלכותית 1985 The Dead Monkey דולורס הלהקה השייקספירית המלכותית 1985–1986 כטוב בעיניכם פיבי התיאטרון השייקספירי המלכותי (RST) 1986 יחסים מסוכנים ססיל הבור במרכז האמנויות ברביקן 1989 Serious Money סקילה רויאל קורט 1989 American Bagpipes סנדרה רויאל קורט 1989 גן הדובדבנים ואריה תיאטרון אולוויץ' 1990 שלוש אחיות נטשה תיאטרון רויאל קורט 1990 העלמה יוליה העלמה יוליה תיאטרון גריניץ' 2005  לינדזי תיאטרון גלגול 2005 חומריו האפלים גברת קולטר התיאטרון הלאומי 2006 עמודי החברה לונה התיאטרון הלאומי 2006 האלכימאי דול קומון התיאטרון הלאומי 2007 הכל אודות אמא מנואלה אולד ויק 2008 Her Naked Skin סיליה קיין התיאטרון הלאומי 2010 שש דרגות לקרבה אויסה קיטרדג' אולד ויק 2011 Grief דורותי התיאטרון הלאומי 2013 רוחות הלן אלווינג תיאטרון אלמיידה

פרסים ומועמדויות
פרסשנהקטגוריהפרויקטתוצאהמקורפרס אמי לבידור בפריים טיים2024שחקנית המשנה הטובה ביותר בסדרת דרמההכתרפרס באפט"א לטלוויזיה2024שחקנית המשנה הטובה ביותרהכתרפרס אוליבייה2025השחקנית הטובה ביותראדיפוס המלך

קישורים חיצוניים

 ראיון משנת 2010, באתר אינדפנדנט 

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בריטיות שנולדו ב-1956
קטגוריה:בריטים שנולדו ב-1956